হামজা: বুঝলি কোবরা আজকের আবহাওয়াটা বেশ ভালো।  সহাকারী: চলেন ভাইজান, বাংলা ছবিডা দেইখা আসি। এই শীতে যা জমব না!  হামজা: থাম। ঐ দেখ কবি মশাই যায়। চল উনি কি বলেন শুনি। (কাছে  এসে) এই যে কবি মশাই আকাশের দিকে তাক করে কি করছেন?  কবি: তারা গুনছি।  হামজা: এখন তো দিন- তারা পেলেন কোথায়?  কবি: তুিম দেখছ দিন, আমি রাত  দুজনের মাঝে বিস্তর ব্যবধান  ঝলমলে আকাশ, টসটসে তারা  আহ্ কি সুখ!  সহকারী: এ তো দেখছি প্রকৃত আধুনিক কবি!  হাজমা: তা কবি মশাই কবে থেকে কবিতা লেখা শুরু?  কবি: যেদিন প্রথম রবীন্দ্রনাথের  মহেষ কবিতা পড়েছি  সেদিন থেকে আমিও মরেছি  আমার দীর্ঘ কবি জীবনে  কিছু লালনগীতি, নজরুলগীতিও লিখেছি।  হামজা: কবি মশাই গতকালতো  বিজয় দিবস ছিল- এ উপলক্ষে কোন কবিতা-টবিতা লিখেছেন কি?  কবি: স্বাধীনতা অমর স্বাধীনতা  স্বাধীনতা আমার বিজয় গাঁথা  স্বাধীনতা আমার ভালোবাসা  যদি তুমি ছ্যাঁকা দাও-  আমি আর বাঁচব না  খেয়ে ফেলব ঐ কলাগাছ  পুড়িয়ে ফেলব ইটের ভাটা  তবুও তোমার বুক থেকে  আনবোই ছিঁড়ে তোমার হৃদপিন্ডটা। (তারা গুনতে গুনতে কবির প্রসান)